Diari Oficial de la Generalitat Valenciana


Sumari del DOGV 3903, del 22-12-2000 (2000/9619)

ACORD de 12 de setembre de 2000, del Govern Valencià, pel qual s'autoritza determinada modificació de les dades descriptives de la línia nominativa 2.520 «Campanya activitats nàutiques» inclosa en l'annex de transferències corrents del programa 457.10, Foment de l'Activitat Esportiva. Expedient 09.026/2000/121.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9619


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 12 de setembre de 2000, del Govern Valencià, pel qual s'autoritza determinada modificació de les dades descriptives de la línia nominativa 2.520 «Campanya activitats nàutiques» inclosa en l'annex de transferències corrents del programa 457.10, Foment de l'Activitat Esportiva. Expedient 09.026/2000/121. [2000/S9619]
  
El Govern Valencià, en la reunió del dia 12 de setembre de 2000, adoptà l'acord següent:
  
La Conselleria de Cultura, Educació i Ciència, ha proposat dur a terme la campanya d'activitats nàutiques directament amb recursos de la mateixa administració, en compte de convenir amb la Federació de Vela, com es venia fent fins ara. En aquest sentit, s'ha proposat subscriure un conveni amb la societat Circuit del Motor i Promoció Esportiva, SA, empresa de la Generalitat Valenciana, que té entre altres objectes reconeguts en els seus estatuts la promoció de les activitats esportives.
  
Amb aquest conveni es pretén instrumentar la participació i col·laboració entre la Direcció General de l'Esport i la societat esmentada per a l'execució de la campanya «A la Mar 2000», consistent en activitats de pràctica i promoció de vela i d'altres esports nàutics, i la Generalitat Valenciana es compromet a aportar els 56.789.472 de pessetes que s'havien previst destinar per a aquesta actuació, segons el que disposa la Llei 10/1999, de Pressupostos de la Generalitat Valenciana per al 2000.
  
En conseqüència, la Conselleria de Cultura, Educació i Ciència ha proposat modificar les dades descriptives relatives al beneficiari que apareixen recollits en la línia de subvenció 2.520 "Campanya activitats nàutiques" inclosa en l'annex de transferències corrents del programa 457.10, Fomento de l'Activitat Esportiva, substituint Federació de Vela de la Comunitat Valenciana per Circuit del Motor i Promoció Esportiva, SA..
  
En aquest sentit, i en virtut del que disposen els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per al 2000, el Govern Valencià
  
ACORDA
  
Primer
  
S'autoritza la modificació del beneficiari previst de la línia de subvenció 2.520 «Campanya d'activitats nàutiques» inclosa en l'annex de transferències corrents del programa 457.10, Fomento de l'Activitat Esportiva, en els termes que es detallen a continuació:
  
On diu: Beneficiaris previstos: Federació de Vela de la Comunitat Valenciana
  
Ha de dir: Beneficiaris previstos: Circuit del Motor i Promoció Esportiva, SA.
  
València, 12 de setembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO